Da vare Meng Zi e talveze an Neñv, ouzhpenn douekement ha planedenn ha natur. Pa selle Konfusius ouzh tiān evel ouzh ur galloud a roe nerzh dezhañ en amzer gaer hag e zileze er gorventenn e chom Meng Zi divrall en e feiz en Neñv : tiān eo andon pep galloud politikel reizh, evel men displeg fraezh. Pelloch (5/1/4) e laka perzhioù ur roue konfusian keñver-ha-keñver gant perzhioù an Neñv, hag e dibenn ar Meng Zi (7/2/24) e laka ar vadelezh, ar reizhded, ar furnez hag an doujañs dal lidoù da berzhioù a dremen eus tiān dar rouaned konfusian. 